Publication: Magyar Közlöny
Issue: MK-2011-27 (Year: 2011, Number: 27)
Era: contemporary
Section: Hpt. 87/D., 87/F; 327/2009. (XII. 29.) Korm. rendelet
Paragraph Index: 126

6.§ (3) a) pont Hpt. 2. számú melléklet I. fejezet Kockázati súly 87/G. § (1) bekezdés Kockázati súllyal súlyozott érték 8= 6 * 7 "k" tényező 87/G. § (2), (3), (4) bekezdések Tőkekövetelmény Hpt. 87/D. Összegző adatok A tőkekövetelmény teljesítésére vonatkozó összegző adatok a 84B21-81B40 sorokra 85A Pénzforgalmi intézmény, fióktelep, PEKMI – Minősített követelésállomány alakulása Beküldési gyakoriság: negyedéves A tábla célja az intézmény minősített követelésállományának negyedév végi, illetve év végi alakulásának bemutatása. Az auditált éves jelentésben az auditált, végleges adatokat kell feltüntetni, azaz a minősített követelés állomány és az arra vonatkozó értékvesztés adatainak meg kell egyeznie az éves beszámolóban szereplő értékekkel. A jelentés kitöltése A jelentésben be kell mutatni az intézmény tárgynegyedév eleji nyitó, és tárgynegyedév végi záró valamint a tárgyév eleji és évvégi, (auditált jelentés esetén) jogszabály által meghatározottak szerinti minősített – a beszámolási időszakra vonatkozó – követelésállományát. A követelésállományt minősített ügyletek, a megképzett értékvesztés, visszaírt értékvesztés, valamint leírt, értékesített követelés bontásban kell feltüntetni, amelyet forint és devizabontásban, értékre és ügylet darabszámra kell kimutatni. A minősített ügyletek között az intézmény számviteli politikájában meghatározottak szerint minősített, nem problémamentes minősítésű ügyleteket bekerülési (bruttó) értéken kell kimutatni, valamint pénzforgalmi és kapcsolódó pénzügyi szolgáltatási tevékenységből és egyéb üzleti tevékenységből származó bontásban bemutatni. A pénzforgalmi és kapcsolódó pénzügyi szolgáltatásokból származó követelésekből külön soron be kell mutatni az intézmény által a Hpt. 6/B. §-ában foglalt feltételek mellett nyújtott hitel- és kölcsönügyletek minőségét. A táblában be kell mutatni a minősített mérlegen kívüli kötelezettségek állományát, amelyből külön soron ki kell emelni az ügyfelekkel kötött hitelszerződésekből a le nem hívott hitelkeret állományát, illetve az arra képzett és felhasznált, felszabadított értékvesztés összegét. A megképzett értékvesztés/céltartalék, és a visszaírt értékvesztés/céltartalék felhasználása, felszabadítása alatt az ügylet élettartama során a belső szabályzatok alapján számvitelileg elszámolt, illetve visszaírt összes értékvesztést, céltartalékot kell kimutatni. A számviteli politikában megfogalmazott eljárás szerint leírt követeléseket szintén tevékenység típusonként kell kimutatni. 86A Pénzforgalmi intézmény, fióktelep, PEKMI – Pénzmosással és terrorizmus finanszírozásával kapcsolatos adatok Beküldési gyakoriság: negyedéves A tábla célja A Pmt. végrehajtása hatásainak felmérését célozza. Minden intézménynek a törvény végrehajtására belső szabályzattal kell rendelkeznie, és képesnek kell lennie a vonatkozó információk kimutatására. A táblázat kitöltése A táblázatban a természetes személyekre és egyéb (jogi és jogi személyiség nélküli társaságok, egyéni vállalkozók, stb.) személyekre vonatkozó adatokat kell bemutatni. Az adatokat az adott tárgynegyedévre és az év elejétől halmozott összegben egyaránt fel kell tüntetni. Az értékösszegeket ezer forintban kell megadni. Devizában felmerülő állományi adatokat a negyedév végén érvényes MNB hivatalos devizaárfolyamon, illetve az MNB által nem jegyzett deviza esetében a számviteli szabályok szerint megállapított devizaárfolyamon számított összegen kell szerepeltetni. Deviza ügylet esetén az adott tranzakció bonyolításakor érvényes MNB hivatalos devizaárfolyamon, illetve az MNB által nem jegyzett deviza esetében a számviteli szabályok szerint megállapított devizaárfolyamon számított összegen kell szerepeltetni. Az adatokat értelemszerűen mind az adott tárgynegyedévi, mind a halmozott (naptári év elejétől kumulált) oszlopokban darabszámra, illetve az értékösszegeket ezer forintban kell megadni. Az oszlopok:

Source: https://magyarkozlony.hu/hivatalos-lapok/e033a107f01f229b24b61639b1504b9baadbbdfe/dokumentumok/55df133e548a31928afa2e5e78be8d533e61efd3/letoltes